Giancarlo Fisichella

Biografi

Fisichella vokste opp i den italienske byen Roma. Som de fleste andre Formel 1 førere startet han å kjøre gokart da han var liten. I 1992 startet han i den italienske Formel 3 serien, der han kom på andreplass i 1993 og vant mesterskapet i 1994. I 1995 gjorde ha et kort hopp til International Touring Car Championship, der han kjørte for Alfa Romeo.
Fisichella giftet seg med Luna Castellani den 10 oktober 2009, og de har to barn sammen, Carlotta og Christopher.

Minardi (1995-1996)

Giancarlo Fisichella startet karrieren i Formel 1 i 1996 da han ble tatt opp i stallen til Minardi. Men siden Minardi forlangte at førerne tok med seg penger inn i stallen, ble han byttet ut med Giovanni Lavaggi og fullførte derfor ikke sesongen. Fisichella fungerte istedenfor som testfører for Minardi, men også for Ferrari.

Jordan Grand Prix (1997)

Før 1997-sesongen signerte Fisichella for Jordan-laget, der han kjørte sammen med Ralf Schumacher, den yngre broren til verdensmesteren Michael Schumacher. Giancharlo Fisichella fikk sin første pallplasering da han kom på tredjeplass i Canada Grand Prix, på Hockenheimring var Fisichella nær sin første seier, men måtte bryte etter en punktering. Fisichella fikk vist fram talentet sitt igjen på regnvåte Spa-banen i Belgia Grand Prix, der han kom på andreplass, etter Michael Schumacher. Etter dette løpet signerte han for Benetton-laget.

Benetton (1998-2001)

Dessverre for Fisichella skjedde overgangen på et uheldig tidspunkt. Renault som hadde levert motorer til Benetton, trakk seg helt fra formel 1, noe som førte til at Benetton måtte klare seg med eldre motorer fra forrige sesong. Fisichella tok likevel poeng og fikk to andreplasser, en i Montreal og en i Monaco.
Sesongen 1999 viste seg å være et enda dårligere år for Benetton og Fisichella som bare fikk en andreplass i løpet av sesongen og brøt en rekke ganger. Sesongen 2000 var noe bedre, der Fisichella kom på pallen 3 ganger. Ved starten av 2001-sesongen ble Benetton kjøpt opp av den tidligere motorleverandøren Renault, men det viste seg vanskelig å redde denne sesongen. Med bare en tredjeplass da sesongen var slutt, gikk Fisichella fra Benetton for å kjøre for Jordan igjen.

Tilbake til Jordan Grand Prix (2002-2003)

Tilbake i Jordan-stallen i 2002, fikk ikke Fisichella en eneste pallplasering dette året. Han brøt langt flere ganger enn de tidligere årene. Det neste sesongen fikk Fisichella en seier i Brasil, men det var også den eneste gangen han havnet på pallen dette året. Fisichella var likevel misfornøyd med tingene i Jordan og byttet stall enda en gang.

Sauber (2004)

I 2004 sesongen kjørte Fisichella et år for Sauber-Petronas. De brukte Ferrari motorer som gjorde at Fisichella bare måtte bryte et løp, Monaco Grand Prix. Tidlig i løpet startet motoren til Takuma Sato sin BAR å ryke, og eksploderte med en enorm røyksky som gjorde at Fisichella kjørte inn i briten David Coulthard fra McLaren. Begge kom fra det uten skader. Men det ble en tidlig slutt på Monaco Grand Prix 2004 for de tre. Fisichella kom aldri på pallen med Sauber, men gjorde det bra det meste av sesongen, noe som fikk den tidligere sjefen hans i Benetton-Renault, Flavio Briatore til å signere Fisichella for det nye Renault laget.

Renault (2005-2007)

I Renault kjørte Fisichella sammen med Fernando Alonso. Mens den unge Spanjolen ble dobbel verdensmester i 2005 og 2006 sesongen, hadde Fisichella problem med å holde følge med lagkameraten. Fisichella gjorde det likevel bedre enn tidligere år og Renault vant konstruktørmesterskapet begge sesongene.
I den påfølgende 2007 sesongen fikk Fisichella selskap med finnen Heikki Kovalainen. Renault som byttet dekk fra Michelin til Bridgestone for sesongen, endte på en tredjeplass i konstruktørmesterskapet. Det ble ingen pallplasseringen på Fisichella som hadde en skuffende sesong uten de helt store resultatene. Det endte på en skuffende 8.-plass i førermesterskapet dette året

Force India (2008-2009)

For 2008 sesongen skal Fisichella kjøre for det nye Force India-laget med motorer fra Ferrari, med Adrian Sutil som lagkamerat. Etter en tøff sesong med den minst konkurransedyktige bilen i startfeltet, endte han sesongen uten poeng.
Giancarlo og Adrian ble hos Force India for 2009 sesongen, med Mercedes som motorleverandør. De har vist i flere løp at bilen har farten, men de har ennå ikke klart å samle noen poeng. Etter en sterk visning av begge førerne på den tradisjonsrike banen Spa-Francorchamps i Belgia, tok Fisichella pole position, mens Sutil endte som nummer 11 på gridden. I løpet startet første runde med flere kollisjoner, og safety car ble sendt ut, og hentet inn igjen på runde 5. Fisichella holdt ledelsen ned Eau Rouge, men ble forbikjørt av Kimi Raikkonen på Kemmel Straight, men god kjøring av begge lot dem fullføre løpet på 1. og 2.-plass. Dette var de første poengene for Force India, og de første Giancarlo har fått på to år; sist gang han fikk poeng, var etter en 5.-plass under Japans Grand Prix i 2007.

Ferrari (2009-)

Etter noen dager med rykter om at Fisichella skulle ta over for Luca Badoer, ble det den 3. september 2009 klart at Giancarlo skulle kjøre for Ferrari f.o.m. Italias Grand Prix og ut sesongen, for å så bli den offisielle test- og reserveføreren i 2010. Løpene Fisichella kjørte for Ferrari endte med svake resultater, og han greide ikke å ta ett eneste poeng etter Belgias Grand Prix.
Ved siden av jobben som testfører for Ferrari har Fisichella både i 2010, 2011 og 2012 også kjørt for Ferrari i Le Mans Series.